CELEX: 22009D0054
Language: ro
Date: 2009-04-24 00:00:00
Title: Decizia nr. 54/2009 a Comitetului mixt al SEE din 24 aprilie 2009 de modificare a anexei XXI (Statistică) la Acordul SEE

25.6.2009   
            
            
               RO
            
            
               Jurnalul Oficial al Uniunii Europene
            
            
               L 162/36
            
         
      DECIZIA NR. 54/2009 A COMITETULUI MIXT AL SEE
   din 24 aprilie 2009
   de modificare a anexei XXI (Statistică) la Acordul SEE
   COMITETUL MIXT AL SEE,
   având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98,
   întrucât:
   
               (1)
            
            
               Anexa XXI la acord a fost modificată prin Decizia nr. 38/2009 a Comitetului mixt al SEE din 17 martie 2009 (1).
            
         
               (2)
            
            
               Regulamentul (CE) nr. 762/2008 al Parlamentului European și al Consiliului din 9 iulie 2008 privind transmiterea de către statele membre a statisticilor în domeniul acvaculturii și de abrogare a Regulamentului (CE) nr. 788/96 al Consiliului (2) trebuie încorporat în acord.
            
         
               (3)
            
            
               Regulamentul (CE) nr. 763/2008 al Parlamentului European și al Consiliului din 9 iulie 2008 privind recensământul populației și al locuințelor (3) trebuie încorporat în acord.
            
         
               (4)
            
            
               Regulamentul (CE) nr. 960/2008 al Comisiei din 30 septembrie 2008 de punere în aplicare a Regulamentului (CE) nr. 808/2004 al Parlamentului European și al Consiliului privind statisticile comunitare referitoare la societatea informațională (4) trebuie încorporat în acord.
            
         
               (5)
            
            
               Regulamentul (CE) nr. 762/2008 abrogă Regulamentul (CE) nr. 788/96 al Consiliului (5), care este încorporat în acord și care, prin urmare, trebuie abrogat în conformitate cu acordul,
            
         DECIDE:
   Articolul 1
   Anexa XXI la acord se modifică după cum urmează:
   
               1.
            
            
               Textul punctului 25d [Regulamentul (CE) nr. 788/96 al Consiliului] se înlocuiește cu următorul text:
               „32008 R 0762: Regulamentul (CE) nr. 762/2008 al Parlamentului European și al Consiliului din 9 iulie 2008 privind transmiterea de către statele membre a statisticilor în domeniul acvaculturii și de abrogare a Regulamentului (CE) nr. 788/96 al Consiliului (JO L 218, 13.8.2008, p. 1).”
            
         
               2.
            
            
               După punctul 18x [Regulamentul (CE) nr. 362/2008 al Consiliului] se inserează următorul punct:
               
                           „18y.
                        
                        
                           
                              32008 R 0763: Regulamentul (CE) nr. 763/2008 al Parlamentului European și al Consiliului din 9 iulie 2008 privind recensământul populației și al locuințelor (JO L 218, 13.8.2008, p. 14).
                           În sensul prezentului acord, dispozițiile regulamentului se citesc cu următoarea adaptare:
                           Statele AELS nu sunt obligate să respecte defalcarea regională a datelor cerute în temeiul prezentului regulament.”
                        
                     
         
               3.
            
            
               După punctul 28c [Regulamentul (CE) nr. 847/2007 al Comisiei] se inserează următorul punct:
               
                           „28d.
                        
                        
                           
                              32008 R 0960: Regulamentul (CE) nr. 960/2008 al Comisiei din 30 septembrie 2008 de punere în aplicare a Regulamentului (CE) nr. 808/2004 al Parlamentului European și al Consiliului privind statisticile comunitare referitoare la societatea informațională (JO L 262, 1.10.2008, p. 6).”
                        
                     
         Articolul 2
   Textele Regulamentelor (CE) nr. 762/2008, (CE) nr. 763/2008 și (CE) nr. 960/2008 în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice.
   Articolul 3
   Prezenta decizie intră în vigoare la 25 aprilie 2009, cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE (6).
   Articolul 4
   Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
   
      Adoptată la Bruxelles, 24 aprilie 2009.
      
         
            Pentru Comitetul mixt al SEE
         
         
            Președintele
         
         Alan SEATTER
         
      
   
   
      (1)  JO L 130, 28.5.2009, p. 33.
   
      (2)  JO L 218, 13.8.2008, p. 1.
   
      (3)  JO L 218, 13.8.2008, p. 14.
   
      (4)  JO L 262, 1.10.2008, p. 6.
   
      (5)  JO L 108, 1.5.1996, p. 1.
   
      (6)  Nu au fost semnalate obligații constituționale.